2012.gada \_\_\_.\_\_\_\_\_\_ Noteikumi Nr.

Rīgā (prot. Nr. \_\_\_\_\_\_\_ .§)

**Grozījumi Ministru kabineta 2009.gada 12.maija noteikumos Nr. 436 „Īstermiņa eksporta kredītu garantēšanas noteikumi”**

Izdoti saskaņā ar Ministru kabineta iekārtas likuma 31.panta pirmās daļas 3.punktu

Izdarīt Ministru kabineta 2009.gada 12.maija noteikumos Nr. 436 „Īstermiņa eksporta kredītu garantēšanas noteikumi” (Latvijas Vēstnesis, 2009, 85.nr., 200.nr., 2010, 102.nr.) šādus grozījumus:

1. Svītrot 5.punktu.
2. Svītrot 6.punktā vārdus „un veic eksporta garantiju portfeļa pārapdrošināšanu”.
3. Svītrot 8.punktā vārdu un skaitli „un 5.”.
4. Izteikt 10.punktu šādā redakcijā:

"10. Garantija sedz līdz 90 % no atliktā maksājuma parāda, bet vienam darījumam vai darījumu sērijai ar vienu pircēju ne vairāk kā 1 000 000 *euro* ekvivalentu latos pēc Latvijas Bankas noteiktā kursa garantijas piešķiršanas dienā.";

1. Svītrot 17.punktu.
2. Izteikt 18.punktu šādā redakcijā:

„18. Garantiju nevar saņemt garantijas ņēmējs:

18.1. kam ar tiesas spriedumu ir pasludināts maksātnespējas process vai kam ar tiesas spriedumu tiek īstenots tiesiskās aizsardzības process, vai kam ar tiesas lēmumu tiek īstenots ārpustiesas tiesiskās aizsardzības process, garantijas ņēmējs atrodas sanācijas procesā, vai tā saimnieciskā darbība ir izbeigta;

18.2. kam garantiju pieteikuma iesniegšanas dienā zaudējumi pārsniedz pusi no pamatkapitāla un pēdējo 12 mēnešu laikā - ceturtdaļu no pamatkapitāla;

18.3. kam uz garantiju pieteikuma iesniegšanas dienu, saskaņā ar pēdējo divu noslēgto finanšu gadu pārskatiem, ir novērojamas grūtībās nonākuša saimnieciskās darbības veicēja pazīmes - zaudējumu pieaugums, apgrozījuma samazināšanās, naudas plūsmas samazināšanās, parādu pieaugums, procentu likmju celšanās, gatavās produkcijas krājumu pieaugums, zems likviditātes koeficients, krītoša vai nulles aktīvu vērtība;

18.4. kam nav iespēju nosegt zaudējumus no saviem līdzekļiem vai ar līdzekļiem ko tas spēj iegūt no saviem biedriem, dalībniekiem, akcionāriem vai kreditoriem un nespēj apturēt zaudējumus, kuri bez valsts iestāžu ārējās iejaukšanās īstermiņā vai vidējā termiņā gandrīz noteikti novedīs garantijas ņēmēju līdz nespējai turpināt darbību;

18.5. kam ir Valsts ieņēmumu dienesta administrēti nodokļu parādi. Šis ierobežojums neattiecas uz gadījumiem, kad garantijas ņēmējs ir vienojies ar Valsts ieņēmumu dienestu par nodokļu parāda atmaksas grafiku un pilda šīs vienošanās nosacījumus;

18.6. ja ārvalstu debitors ir garantijas ņēmēja saistītais uzņēmums;

18.7. ja ārvalstu debitors ir privātpersona.”

1. Aizstāt 19.punktā vārdu „iesniegums” (attiecīgā locījumā) ar vārdu „pieteikums” (attiecīgā locījumā).
2. Izteikt 22.1.apakšpunktu šādā redakcijā:

„22.1. laika grafiku garantijas ņēmēja un pircēja novērtēšanai un garantijas sniegšanai;”

1. Svītrot 23.punktu.

Ministru prezidents V.Dombrovskis

Ekonomikas ministrs D.Pavļuts

Iesniedzējs:

Ekonomikas ministrs D.Pavļuts

Vīza: Valsts sekretārs J.Pūce

27.02.2012 12:06

Egita Poļanska

67013108, Egita.Polanska@em.gov.lv